ชวนเล่นหุ้นเล็ก-กลางพื้นฐานหนุน
หุ้นสวิงเฉียด 10 จุด เช้าไล่บ่ายลากลงมาขาย ทำกำไรระหว่างวันทดสอบตลาดยังแกร่ง ก็มีแรงซื้อกลับ ฝีมือพี่น้องไทยทั้งนั้น
20 ส.ค. 2554

หุ้นสวิงเฉียด 10 จุด เช้าไล่บ่ายลากลงมาขาย ทำกำไรระหว่างวันทดสอบตลาดยังแกร่ง ก็มีแรงซื้อกลับ ฝีมือพี่น้องไทยทั้งนั้น
ดัชนีปิดร่วงเล็กน้อยที่ 819.61 จุด ลดลง 0.99 จุด มูลค่าซื้อขาย 22,049 ล้านบาท ...ต่างชาติซื้อสุทธิเล็กน้อย 262 ล้านบาท 
พฤติกรรมเก็งกำไรเปลี่ยนไป รายย่อยหันมาลุยหุ้นขนาดเล็กกลาง ที่มีข่าวดีปัจจัยพื้นฐานสนับสนุน เล่นกันเป็นรายตัว กระจายอยู่ในกลุ่มต่างๆ สลับแทนหุ้นใหญ่ รอเวลาทุนต่างชาติไหลเข้ามา
หุ้นไทยรับเบอร์ลาเท็คซ์ (TRUBB) อยู่ในข่ายที่พูดถึงนี้ ช่วง 45 วันที่ผ่านมา ราคาพักตัวแถว 6.60 บาท ...วันที่ 12 ก.ค. เจ้าภาพออกตัวแรงลากทะลุ 8 บาท ขึ้นไปชนซิลลิง 8.70 บาท ทำพวกเดย์เทรด จับเสือมือเปล่า เล่นหุ้นขาขึ้น กำไรหลายตังค์ 



ชุมพล พรประภา
มีคนเปรียบเทียบธุรกิจของ TRUBB กับ ปตท. (PTT) มีความคล้ายกัน ต่างกันที่ ปตท. เป็นผู้ผลิตครบวงจร ตั้งแต่ต้นน้ำยันปลายน้ำ ผลิตน้ำมันดำ แต่ TRUBB ผลิตน้ำมันขาว (ยางพาราเข้มข้น) ก่อนจะแปรรูปเป็นผลิตภัณฑ์ต่างๆ เป็นยุทธศาสตร์สำคัญหนึ่งของอุตสาหกรรมยานยนต์...เลยไม่แปลกที่หุ้นตัวนี้กำลังได้รับความสนใจจากนักลงทุน
หุ้น SPSU (เอส.พี.ซูซูกิ) ของ “ชุมพล พรประภา” กำลังจะเปลี่ยนโครงสร้างการลงทุนจากธุรกิจหลัก ตัวแทนขายรถยนต์มอเตอร์ไซค์ซูซูกิ เป็นอะไรใหม่ไม่รู้ บริษัทยังปิดเงียบกริบ แต่ราคาหุ้นวิ่งรับข่าวรั่วไปล่วงหน้าตั้งแต่อังคารที่แล้ว
ทริสเรทติ้งมอง AP (เอเชี่ยน พร็อพเพอร์ตี้ฯ) ดีขึ้นมาก ปรับแนวโน้มอันดับเครดิตของบริษัทเป็น “บวก” จากเดิมอยู่ “คงที่” และคงอันดับเครดิตบริษัทและหุ้นกู้ที่ “BBB+” 
หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันอังคารที่ 13 ก.ค. 2553